Diari Oficial de la Generalitat Valenciana


Sumari del DOGV 7159, del 25-11-2013 (2013/10544)

Notificació de la sentència dictada en el juí verbal número 1105/2012.
----------------------------------------------------------------------

### Dades del document

Número de DOGV
:   7159

Data del DOGV
:   25-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10204


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el juí verbal número 1105/2012. [2013/10243]  
En este procediment verbal 1105/2012, seguit a instàncies de la Comunitat de Propietaris Carrer Alféreces Provisionales, 11, d'Elda, contra Rafael Rico Muñoz, s'ha dictat la sentència que, literalment, diu així:  
«Sentència número 47/2012  
Elda, 24 de maig de 2013  
David González Burguera, jutge del Jutjat de Primera Instància i Instrucció número 3 d'Elda i partit, he vist estes actuacions de juí verbal seguides davant d'este Jutjat amb el número 1105/2012, a instàncies de la Comunitat de Propietaris Carrer Alféreces Provisionales, 11, representada per la procuradora senyora Roda Rico i assistida per la lletrada senyor Mansego Talavera, contra Rafael Rico Muñoz, declarat en rebelia processal en l'acte de la vista, en estes actuacions que versen sobre la reclamació d'una quantitat, i dicte esta sentència.  
  
Antecedents de fet  
Primer. La procuradora dels tribunals senyora Fernández Verdú, en nom i representació de la Comunitat de Propietaris Carrer d'Alféreces Provisionales, 11, va presentar en este Jutjat i Secretaria a càrrec meu, el dia 12 de desembre de 2012, una demanda de juí verbal, que es basava en els fets i fonaments de dret que consten en este, i on acabava suplicant al Jutjat que, previs els tràmits legals pertinents, es dicte una resolució de conformitat amb les seues peticions.  
Segon. Una vegada admesa a tràmit la demanda anterior, que per torn de repartiment va correspondre a este Jutjat, en virtut d'una interlocutòria, es va citar la part contrària a la vista que se celebraria el dia 24 de maig de 2012. En la dita vista va comparéixer la demandant amb la seua representació legal, no compareixent la demandada degudament esmentada, per la qual cosa es va declarar en rebelia processal en el propi acte de la vista, d'acord amb el que disposa l'article 496 de la Llei d'Enjudiciament Civil. Es van practicar totes les proves proposades i admeses per este Jutjat, que pel fet de consistir només en proves documentals, va suposar que les actuacions quedaren vistes per a sentència.  
Tercer. En la tramitació d'este procediment s'han seguit els preceptes i prescripcions legals pels quals es regix.  
  
Fonaments de dret  
Primer. Delimitació de l'objecte de la controvèrsia  
La part demandant, en el seu escrit de demanda, alega que la demandada li devia al temps de presentar la demanda la quantitat de 869,93 euros en concepte de quotes de comunitat, gastos de procurador, derrama per reparació de terrassa. També va solicitar en la demanda que es condemnara el demandat per les quotes, interessos i derrames que es produïren fins al moment de la celebració de la vista. Tot això unit als interessos legals i les costes del present procediment.  
Segon. Prova practicada  
De conformitat amb allò que s'ha solicitat en la demanda, la lletrada de la demandant aporta les actes de la comunitat de propietaris i els certificats de la secretària de la comunitat de propietaris on es liquida el deute del demandat a la data de 23 de maig de 2013.  
Una vegada fetes les comprovacions necessàries, s'aprecia que el deute del demandat pendent ascendix a 980,93 euros, corresponent a les quotes de la comunitat de novembre i desembre de 2010, de gener a desembre de 2011, de gener a maig de 2013, gastos de procurador i derrama per reparació de terrassa en 2011. Tot això consta en el certificat expedit per la secretària de la comunitat de propietaris el 23 de maig de 2011.  
Per això, és procedent condemnar el demandat al pagament de 980,93 euros, estimant íntegrament la demanda.  
Tercer. Les quantitats per la qual s'estima la demanda produiran els interessos establits en l'article 576 de la Llei d'Enjudiciament Civil, des d'esta resolució.  
Quart. Contra la sentència que resol el juí verbal de quantia inferior a 3.000 euros no es pot interposar cap recurs en virtut del que disposa l'article 455 de la Llei d'Enjudiciament Civil.  
Quint. Costes. De conformitat amb l'article 394 de la Llei d'Enjudiciament Civil i en virtut del principi de venciment objectiu del plet, en cas d'estimació íntegra de la pretensions de la demanda les costes s'imposaran a la part demandada. En virtut de tot l'anterior,  
  
Dispositiva  
Estime íntegrament la demanda interposada per la procuradora senyora Fernández Verdú, en nom i representació de Comunidad de Propietarios Calle Alféreces Provisionales, 11, contra Rafael Rico Muñoz, i condemne Rafael Rico Muñoz a satisfer 980,93 euros a la Comunitat de Propietaris Alféreces Provisionales, 11, i la dita quantitat produirà els interessos legals.  
Tot això, fent una condemna expressa a costes a la part demandada.  
Notifiqueu esta resolució a les parts fent-los saber que és ferma i que en contra no es pot interposar cap recurs.  
Esta és la meua sentència, de la qual s'unirà una testimoniança a les actuacions corresponents, que pronuncie, mane i firme. David González Burguera, jutge del Jutjat de Primera Instància i Instrucció número 3 d'Elda i partit judicial.»  
I atés que el demandat, Rafael Rico Muñoz, es troba en parador desconegut, expedisc este edicte a fi que li valga de notificació de forma deguda.  
  
Elda, 23 d'octubre de 2013.- La secretària judicial: Margarita Requena Pleguezuelos.